จัดท่าพักฟื้นให้ผู้ใหญ่ จัดท่าพักฟื้นให้เด็กทารก
ก่อนจะตัดสินใจจัดท่าพักฟื้นให้ใคร ต้องสละเวลามาประเมินสถานการณ์และอาการของเขาซะก่อน ดูซิว่าเขาหมดสติหรือเปล่า ยังหายใจไหม และมีอาการร้ายแรงถึงชีวิตได้หรือเปล่า พยายามชวนคุยเพื่อประเมินการตอบสนองของเขา เช็คการหายใจโดยเอาแก้มไปจ่อแถวๆ จมูกและปากเขา ว่ามีลมมากระทบหรือเปล่า ถ้าเขาหมดสติแต่ยังหายใจ หรือออกสะลึมสะลือ ก็จัดท่าพักฟื้นให้เขาได้เลย ถ้าคุณสงสัยว่าคนเจ็บอาจบาดเจ็บที่สันหลัง ห้ามเคลื่อนย้ายเขาเด็ดขาด จนกว่าเจ้าหน้าที่ฉุกเฉินจะมาถึง ถ้าเขาพยายามจะหายใจและจำเป็นต้องเปิดหลอดลม ให้เอามือประคองหน้าด้านไหนก็ได้ แล้วช้อนขากรรไกรเขาขึ้นเบาๆ ระวังอย่าไปขยับคอเขา ถ้าเขาบาดเจ็บที่กระดูกสันหลัง อาจมีอาการดังต่อไปนี้  บาดเจ็บที่หัว อย่างถูกอะไรตีอย่างแรงเข้าที่ท้ายทอย ตกจากที่สูง 5 - 10 ฟุต และหมดสติ (หรือหมดสติมาก่อน) บ่นว่าปวดคอหรือหลังมาก ไม่ยอมขยับหรือขยับคอไม่ได้ อ่อนแรง ชา หรือเป็นอัมพาต คอหรือหลังบิดเบี้ยว ไม่สามารถขยับแขนขา หรือกลั้นฉี่อึได้ พอแน่ใจแล้วว่าปลอดภัย สามารถจัดท่าพักฟื้นให้คนเจ็บได้ ให้คุณคุกเข่าลงที่ข้างตัวคนเจ็บ จะได้จัดวางแขน โดยจัดให้แขนที่อยู่ใกล้ตัวคุณทำมุมตั้งฉากกับตัวเขา ข้อศอกจะได้ชี้มาทางคุณ ฝ่ามือของเขาควรหงายขึ้นและอยู่ตรงหน้า  จากนั้นก็จัดแขนอีกข้าง โดยเอาพาดผ่านหน้าอกเขา เอามือซุกใต้หน้า ให้หลังมือรองแก้มไว้  พอจัดท่าให้สองแขนของเขาเรียบร้อย ให้จัดท่างอเข่า เริ่มจากขาที่อยู่ห่างตัวคุณ ให้เท้าราบไปกับพื้น พอจัดท่าทางให้แขนกับขาแล้ว ก็ให้พลิกตัวเขานอนตะแคงข้างเบาๆ คอยจับเข่าข้างที่ตั้งขึ้นไว้ แล้วค่อยๆ ดึงเข้าตัวคุณ ให้แนบลงกับพื้น ต้องคอยดูว่ามือยังรองแก้มรองหัวอยู่ จัดท่าให้เขาช้าๆ อย่างระวัง หัวเขาจะได้ไม่กระแทกพื้น  แขนข้างที่คุณจัดทำมุมไว้ จะช่วยกันไม่ให้คนเจ็บกลิ้งต่อไป ถ้ากลิ้งต่อไปจะทำให้หน้าอกไม่แผ่ ทำให้หายใจไม่สะดวก หรือจะพลิกตัวเขาโดยจับที่สะโพกให้มั่นก็ได้ อาจจะจับเข็มขัดไว้หรือที่ยางยืดกางเกง หรือกระเป๋ากางเกงด้านหน้าก็ได้ แล้วดึงพลิกโดยที่มืออีกข้างคอยยันไหลข้างที่อยู่ไกลคุณไว้ให้มั่นคง พอพลิกตัวเขาแล้ว และแน่ใจว่าเขาจะไม่กลิ้งไปไหน หัวก็มีอะไรรอง ก็ให้คุณเคลียร์หลอดลมสักหน่อย โดยค่อยแหงนหน้าเขาขึ้นแล้วยกคาง มองหาอะไรที่อาจเข้าไปติดคอเขาอยู่  คอยจับชีพจรและสังเกตการหายใจระหว่างรอความช่วยเหลือ เอาผ้าห่มคลุมตัวเขาไว้หรือจะใช้เสื้อโค้ทก็ได้ ร่างกายจะได้อบอุ่น ท่าพักฟื้นสำหรับเด็กอ่อน หรือก็คือเด็กที่เล็กกว่า 1 ขวบนั้นจะแตกต่างออกไป ให้เริ่มจากค่อยๆ ประคองตัวเด็กนอนคว่ำคร่อมแขนคุณ งอตัวเล็กน้อย หัวของเด็กควรจะอยู่ต่ำกว่าตัวเล็กน้อย พยายามยกตัวให้สูงกว่าหัวไว้ แต่อย่ามากเกิน 5 องศา อะไรที่ติดคออยู่จะได้ไหลลงมา ไม่ลึกเข้าไปกว่าเดิม ตอนคุณใช้แขนประคองตัวเด็กไว้ ต้องแน่ใจว่ามือก็รองคอและหัวของเขาไว้ด้วย อย่างถ้าคุณเอาเด็กนอนบนแขนซ้ายของคุณ ก็ให้ใช้มือขวารองคอกับหัวของเด็กไว้ ตอนที่รองหัวเด็กอยู่ ระวังจะไปปิดปากหรือจมูกเด็กโดยไม่ตั้งใจ คอยสังเกตตำแหน่งนิ้วของคุณ และคอยดูว่าเด็กหายใจสะดวกหรือเปล่า พอจัดท่าพักฟื้นให้เด็กเรียบร้อยแล้ว ให้คอยสังเกตว่าเด็กยังหายใจอยู่ แล้วรอให้เจ้าหน้าที่ฉุกเฉินมาถึง ถ้าระหว่างนั้นเด็กหยุดหายใจ ให้ลองทำ CPR ช่วย
เช็คว่าเขายังหายใจและมีสติไหม. คาดไว้ก่อนว่าเขาอาจบาดเจ็บที่สันหลัง. จัดแขนขา. พลิกตัวเขามาทางคุณ. เคลียร์หลอดลม. เอาแขนประคองตัวเด็กให้นอนคว่ำหน้า. รองคอและหัวของเขาไว้. ปากและจมูกต้องโล่ง. รอความช่วยเหลือ.
https://www.wikihow.com/Put-Someone-in-the-Recovery-Position https://www.wikihow.com/Put-Someone-in-the-Recovery-Position
Putting an Adult in the Recovery Position Putting an Infant into the Recovery Position